SURSE: Marius Iacob e șeful interimar al DNA

Marius Iacob, procurorul – șef adjunct al DNA, a prelua interimar conducerea instituției după revocarea șefei DNA, până când procurorul-general Augustin Lazăr va numi un șef interimar, au declarat pentru G4Media.ro surse judiciare.

Foto: Marius Iacob (sursa: G4Media.ro)

DNA are doi adjuncți, Iacob și Călin Nistor, dar Nistor este în concediu, așa că funcția de șef interimar e preluată automat de Marius Iacob, care preia atribuțiile manageriale de la Laura Codruța Kovesi. Reamintim că președintele Iohannis a revocat-o luni pe Kovesi din funcție.

Marius Iacob a lucrat cu Kovesi și la Parchetul General, ca ca prim-adjunct al acesteia și ca Procuror șef secție (delegat) – Secția de urmărire penală și criminalistică.

Și-a început cariera în 1994 ca procuror la Parchetul de pe lângă Judecătoria Sectorului 6 – București.

Marius Iacob este procurorul care a instrumentat dosarul copiilor morți la Maternitatea Giulești, a coordonat ancheta DNA în cazul Colectiv și dosarele lui Sorin Ovidiu Vântu, dar și dosarul Elodia Ghinescu, avocata dispărută fără urmă.